
 7.3.2015
 BG
 Официален вестник на Европейския съюз
 L 64/17
 РЕГЛАМЕНТ ЗА ИЗПЪЛНЕНИЕ (ЕС) 2015/377 НА КОМИСИЯТА
 от 2 март 2015 година
 за създаване на образци на документите, изисквани за плащането на годишното салдо съгласно Регламент (ЕС) No 514/2014 на Европейския парламент и на Съвета за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 514/2014 на Европейския парламент и на Съвета от 16 април 2014 г. за определяне на общи разпоредби за фонд „Убежище, миграция и интеграция“ и за инструмента за финансово подпомагане на полицейското сътрудничество, предотвратяването и борбата с престъпността и управлението на кризи (1), и по-специално член 44, параграф 3 от него,
 като има предвид, че:
 (1)
 В член 44, параграф 1 от Регламент (ЕС) No 514/2014 се изисква всяка държава членка да представи документите, изисквани по член 59, параграф 5 от Регламент (ЕС, Евратом) No 966/2012 на Европейския парламент и на Съвета (2), които да служат като искане за плащане на годишното салдо. За тази цел е необходимо да се установят образци, по които държавите членки да изготвят съответните документи.
 (2)
 За да бъде възможно бързото прилагане на мерките, предвидени в настоящия регламент, и да не се бави подготовката на искания за плащане от страна на държавите членки, настоящият регламент следва да влезе в сила в деня след деня на публикуването му в Официален вестник на Европейския съюз.
 (3)
 Обединеното кралство и Ирландия са обвързани от Регламент (ЕС) No 514/2014 и следователно са обвързани от настоящия регламент.
 (4)
 Без да се засягат разпоредбите на съображение 47 от Регламент (ЕС) No 514/2014, Дания не е обвързана от Регламент (ЕС) No 514/2014 или от настоящия регламент.
 (5)
 Мерките, предвидени в настоящия регламент, са в съответствие със становището на комитета за фонд „Убежище, миграция и интеграция“ и за фонд „Вътрешна сигурност“,
 ПРИЕ НАСТОЯЩИЯ РЕГЛАМЕНТ:
 Член 1
 Образци на искане за плащане на годишното салдо
 Образците, които следва да се използват при представяне на искане за плащане на годишното салдо, се съдържат в приложения I—IV.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко в държавите членки в съответствие с Договорите.
 Съставено в Брюксел на 2 март 2015 година.
 За Комисията
 Председател
 Jean-Claude JUNCKER
 (1) ОВ L 150, 20.5.2014 г., стр. 112.
 (2) Регламент (ЕС, Евратом) No 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) No 1605/2002 на Съвета (ОВ L 298, 26.10.2012 г., стр. 1).
 ПРИЛОЖЕНИЕ 1
 ОТЧЕТИ
 CCI
 < 0.1 type=„S“ maxlength=„15“ input=„G“>
 Title
 The national programme of the Fund for [Member State]
 Version
 < 0.3 type=„N“ input=„G“>
 First Year
 < 0.4 type=„N“ maxlength=„4“ input=„M“>
 Last Year
 2020
 Eligible From
